CELEX: 62014TN0670
Language: et
Date: 2014-09-19 00:00:00
Title: Kohtuasi T-670/14: 19. septembril 2014 esitatud hagi — Milchindustrie-Verband ja Deutscher Raiffeisenverband versus komisjon

1.12.2014   
            
            
               ET
            
            
               Euroopa Liidu Teataja
            
            
               C 431/30
            
         19. septembril 2014 esitatud hagi — Milchindustrie-Verband ja Deutscher Raiffeisenverband versus komisjon
   (Kohtuasi T-670/14)
   (2014/C 431/53)
   Kohtumenetluse keel: saksa
   
      Pooled
   
   
      Hagejad: Milchindustrie-Verband e.V. (Berliin, Saksamaa) ja Deutscher Raiffeisenverband e.V. (Berliin) (esindajad: advokaadid I. Zenke ja T. Heymann)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada kostja 28. juuni 2014. aasta teatis 2014/C 200/01 keskkonna- ja energiaalase riigiabi suuniste kohta aastateks 2014–2020, kuivõrd hoolimata suuniste peatükis 3.7.2 loetletud kriteeriumide täitmisest jäeti lisas 3 nimetamata tootev piimatööstus (NACE 10.51);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Esimene väide, et võrdlusperioodi valikul ületati ilmselge hindamisvea tõttu kaalutlusõigust
               
                           —
                        
                        
                           Sellega seoses leiavad hagejad, et kostja on keskkonna- ja energiaalase riigiabi suuniste koostamisel aastateks 2014–2020 (1) rikkunud kaalutlusõiguse teostamisel elementaarseid põhimõtteid, kasutades sektorite kaubanduse intensiivsuse arvutamisel vananenud andmeid, kuigi uued andmed olid esitatud.
                        
                     
         
               2.
            
            
               Teine väide, et asjaolude ebapiisava tuvastamisega ületati kaalutlusõigust
               
                           —
                        
                        
                           Hagejad väidavad, et lisaks ületas kostja oma kaalutlusõigust sellega, et ta ei teinud kindlaks ning ei arvestanud kaubanduse intensiivsuse arvutamisel kõiki piimatööstuses tegelikult toodetud tooteid. Seeläbi kujutatakse konkurentsiolukorda moonutatult.
                        
                     
         
               3.
            
            
               Kolmas väide, et rikutud on olulisi menetlusnorme
               
                           —
                        
                        
                           Hagejad väidavad veel, et kostja on majandusharude kandmisel lisasse 3 või 5 rikkunud ELTL artiklit 296, sest ta ei nimeta kusagil, milliste andmete alusel on ta arvutanud ja kindlaks määranud kaubanduse intensiivsuse tunnust. Seetõttu ei ole puudutatud isikutel võimalik oma õigusi tõhusalt teostada.
                        
                     
         
      (1)  Komisjoni teatis – Keskkonna- ja energiaalase riigiabi suunised aastateks 2014–2020 (ELT C 200, lk 1).